Exqrch/javanese-Komodo-pixelgpt huggingface dataset:
Amarga kasarasané kaisar kang ora apik, banjur kulawarga kakaisaran nyengkuyung Shin kanggo nggolek prameswari kang pantes, kang bisa nggantèni kaisar menawa ana kahanan kang gawat
Senadyan Shin tresna marang balerina kang prigel lan duwé kekarepan sing kuwat, Hyo-rin (kang pisanan dilamar Shin nanging diwurungaké), Pangeran Shin pungkasané dhaup wong biyasa kanggo netepi prajanjèné antara simbah kakungé, Kaisar Seongjo pungkasan, lan simbah kakungé cah wadon saka wong biyasa
Garwané sing anyar iku jenengé Chae-kyong kang duwé sipat cangkèl nanging nyenengaké
Sanadyan sakloroné ora duwé rasa tresna marang siji lan liyané, nanging pungkasané rasa tresna thukul ing ati sakloroné
Prakara iki tambah ruwet amarga baliné Lee Yul lan ibuné, Putri Hwa-young, (putri makutha sadurungé bojoné séda, Pangeran Makutha Lee Soo, kakangé Kaisar sing nembé mimpin karajan) menyang Koréa
Yul lan kang ibuné ditokké saka pura sawisé bapaké nemoni pati, amarga ditemokaké menawa Kaisar sing saiki (adhi bojoné putri Hwa-young) dhemenan marang putri Hwa-young
Putri Hwa-young bali amarga kepingin mbalekaké panggonan putrané (Lee Yul) dadi pangeran makuth
Sawenèh perkara nandang karajan amarga tumindaké Ibuné Yul, lan perkara iki saya gedhé amarga perkara iki melokaké kulawarga karajan
Shin isih njaga sesambungan karo pacangé sing lawas, Hyo-rin, lan uga Yul ngembangaké tresnané marang Chae-kyeong
Perkara iki ditindakaké déning kulawarga karajan lan bisa ngrugekaké uripé kulawarga karajan
Cah wadon sing kaya saklumrahé ing SMA, sing seneng nggambar lan kagunan
Sanadyan sipaté kaya bocah, dhèwèké duwé ati kang mulya lan temen
Dhèwèké didhaupaké marang Pangeran Makutha Lee Shin, sing sekolah ing papan kang padha lan uga turunan Kaisar Seongjo saka Koréa, uga kanca kenthelé simbah kakungé Chae-kyong
Sanadyan dhèwèke keganggu amarga bojoné (Lee Shin) sing kerep nesu, Chae-kyeong saya suwé tresna marang bojoné, nanging ora ngerti bojoné duwé rasa kang padha
Dhèwèké nganggep Lee Yul minangka kanca cedhaké
Ing pungkasan séri iki, Chae-kyeong ngandhut putrané Lee Shin
Wong lanang sing anggak, beda lan ora perduli, sing sakjané uripé kesepèn
Sawisé ditolak déning pacangé Min Hyo-rin, banjur dhèwèké dhaup marang Shin Chae-kyeong
Sanadyan iki pisanan pegel dening dheweke naivete lan semangat, kang mboko sithik wiwit kanggo mbukak atiné kanggo dheweke.
Panjenenganipun ndarbeni teddy bear disebut Alfred, mung 'kanca' sing ngidini wong kanggo supaya njaga mudhun, lan kang serves minangka titik fokus ing saindhenging seri
Kang cepet dadi musuh karo Pangeran Lee Yul, sing ora mung gelut kanggo tahta nanging uga Chae-kyung tresno
Sumber: TNS Media Korea Pambabaran ing Internasional
DVD Amérikah Sarékat babar lumantar YA Entertainment kanthi sesirah "Palace"
Ing Indonésia digawé manèh ing taun 2006 kanthi sesirah "Benci Bilang Cinta, "kang diparagani déning Andriani Marshanda lan Baim Wong
Ing 2017, "Princess Hours Thailand" (Sesirah Basa Thai: "รักวุ่นๆ เจ้าหญิงจอมจุ้น") digiyaraké ing True4U
Diparagani déning Ungsumalynn Sirapatsakmetha minangka Khaning lan Sattaphong Phiangphoras minangka Pangéran Makhuta Inn.
Totemisme Kapercayan totemisme iku kapercayan marang kewan kang dipercaya nduweni daya kang linuwih
Kapercayan totemisme percaya yèn kewan tartamtu, nduwé jiwa lan daya linuwih kang kudu dikurmati supaya jiwa mau ora ngganggu manungsa lan isa bebantu manungsa
kewan-kewan totem dipercaya minangka wahanane utawa kendaraan Dewa kang kudu dikurmati lan duwe daya kaya Dewane
Bisa dadi, roh kewan totem mau mbiyantu manungsa ing pranatan padinan.
Ana uga kang percaya yèn kewan kuwi asil saka reinkarnasi utawa tumimbal lair menungsa sing wis mati, upamané ing Nias lan ing kapercayan tradhisional liyane
Kapercayan totemisme kuwi lebur karo kapercayan animisme lan dinamisme kang wis dadi sinkretis karo kapercayan tradhisional lan kapercayan manca kang lumebu ing Indonesia
Kewan-kewan kang dipercaya kalebu kewan Totem yaiku:
Erica Hestu Wahyuni Erica Hestu Wahyuni ya iku juru kagunan kang njupuk inspirasi saka bocah-bocah cilik anggoné dadi pelukis
Dhèwèké nganggep donyané para bocah-bocah iku wujud saka rèalisme kang bisa diwujudakè dadi gambar
Erica pancèn wong wadon kang kendel lan dadi awaké dhèwè kawit cilik
Ora mèlu-mèlu pola pikir liyané
Pancèn wiwité nggambar ya iku nggambar gunung lan sawah
Dhèwèké uga sekolah ana ing "Pendidikan Melukis Anak-anak Katamsi" disengkuyung tumrap Soeharto PR lan Heri Wibowo
Anggoné lumaku ya ora lancar banget
Mesthi ana grénjolan kang kudu di éndha lan kudu diliwati
Nalika dhèwèké ing paguyuban ASRI, pakaryané ora ditrima déning kanca-kanca paguyuban
Ing kéné kuduné ana kritik kang mbangun utawa nggawé karyané dadi tambah apik, nanging sing ana malah nggawé mentalé tambah anjlog
Karya-karyané dianggep ora patut amarga ora slaras karo aturan
Nanging, kabèh mau bakal dadi pasinaon
Minangka dadi juru lukis utawa juru sungging wis duwé sawenèh préstasi
Dhèwèké wis tau juwara lomba ping 18 awit dhèwèké cilik nganti diwasa
Sing kapisan, ing wulan April taun 2001 ing Galèri Nasional Indonésia
Dhèwèké uga wis tau èntuk "penghargaan" saka kagunan lukis lan sekèt paling apik saka FSR ISI tauun 1993"." Sakliyané préstasi ing jagad kagunan uga ngarang buku kanthi irah-irahan "Erica, Most Playful Child
" Sanajan buku iku ndadèkaké Erica dadi omongané wong-wong kang ora seneng marang dhèwèké
Amarga, padha nganggep yèn Erica iku kalebu pengusaha kagunan dudu juru kagunan ananging dhèwèké ora preduli lan tetep ngadeg dadi juru kagunan kang béda cara pikiré
Erica trakhir uga nganakaké paméran lukisan ana ing Wina
Pamérané wiwit tanggal 11-20 Januari 2017 lan ana 10 lukisan kang dipamerake saka dhèwèké.
Angki Purbandono Angki Purbandono ya iku juru foto kang lair ing Semarang, 24 September 1971
Angki duwéni pangalaman nglakokaké program résidhensi "Changdong Art Studio" ing Seoul, Korea
Angki iku wong kang nduwèni sifat gapyak lan ndhagel
Biyasané Angki nganggo kacamata ireng lan rambuté gimbal
Angki sekolah fotografi ing "Modern School of Design" (MSD) taun 1993 lan dadi angkatan kapisan ing MSD
Sawisé iku, dhèwèké mbanjuraké sekolah ing jurusan Fotografi, Fakultas Seni Media Rekam, Institut Seni Indonesia (ISI) Yogyakarta
Kawitané, Angki lan kanca-kancané miwiti karir ing MES 56 taun 1997
MES 56 iki panggon kos-kosané Angki lan kanca-kancané
Kelompok iku diyasa déning Angki lan kanca-kanca jurusan Fotografi ISI angkatan kapisan
MES 56 iki banjur dadi paguyuban resmi juru kagunan kang sregep nglakokaké kagiyatan fotografi
Komunitas MES 56 iku "dedikasiné" ana ing fotografi kontèmporèr Indonesia
Sasuwéné nindakaképakaryan, Angki seneng marang obyek-obyek kang dianggep rèmèh, contoné bungkus pil KB, botol plastik, lan liya-liyané
Obyek-obyek iku digawé kreatif lan ngasilaké barang kang surealistik lan multitafsir
Kabèh iku digawé Angki nganggo imajinasiné dhéwé
Saliyané iku, Angki uga nduwéni karya kang nganggo teknik "scanner." Karya iku dipamèraké taun 2005 ing pameran "Road and Route" ing "1st Pocheon Asian Art Festival," Pochean, Korea Kidul
Angki uga nduwéni karya kang dipamèraké ing "Space and Shadows" ing "Contemporary Art from Southeast Asia", Haus der Kulturen der Welt, Berlin, Jerman taun 2005
Ing karya iku, Angki kepéngin mbuktèkaké yèn "scanner" iku gunané padha karo kaméra
Taun 2004 Angki uga mèlu proyek fotografi "Moeslem Fashion of Indonesia Women" kang dipamèrké ing Yogyakarta, Makassar, Cirebon, Jakarta, Malang, Surabaya, lan Jombang
Taun 2006, Angki nggarap karya "Anonymous" ing Cemeti Art House lan Artoteek Denhaag, Walanda
Karyané ya iku panelitèn fotografi carané ya iku kanthi tuku foto-foto kang wis tuwa ing Beringharjo
Foto-foto iku ora ana wernané, mung foto ireng putih banjur digawé dadi obyek kang apik lan dadi karya kagunan kang unik
Saka ngumpulaké foto-foto lawas iku, Angki éntuk asil 3000 foto
Angki nduwèni cara gawé karya kang kréatif, ya iku teknik fotografi nanging ora nganggo kamera kaya karya-karya kang wis diasilaké sadurungé
Angki pancèn wis ngasilaké akèh obyek nganggo mesin "scan", salah sijining obyèk ya iku Instinct kang wis dipamèraké bebarengan karo kagiyatan Belajar Bersama Maestro (BBM) dening Kementrian Pendidikan lan Kebudayaan.
Wong Akha Wong Akha iku wong gunung pribumi kang manggoni désa-désa cilik ing papan-papan kang dhuwur ing pagunungan Tanah Thai, Myanmar, Laos, lan Propinsi Yunnan ing Cina
Wong iki asal saka Cina kang boyongan menyang Asia Kidul-Wétan ing kawitan abad 20
Perang sadulur ing Burma lan Laos njalari undhaké cacah wong Akha kang ngungsi menyang Thailand
Saiki ana 80.000 wong Akha kang dumunung ing propinsi-propinsi lor Tanah Thai, Chiang Rai lan Chiang Mai
Wong Akha dadi salah siji golongan wong gunung kang cacahé akèh
Akèh désané wong Akha kang bisa ditekani wong plesir sarana wisata lumaku ("trekking tour")
Wong Akha ngendikan basa Akha
Basa iki kalebu ing cawang Lolo (Yi) saka kulawarga basa Tibèt-Burma
Basa Akha gegayutan raket karo basa Lisu lan kawitané wong Akha sok karan wong Lolo kang beburu kang tau nguwasani wewengkon Baoshan lan Tengchong ing Yunnan sadurungé tekané Wangsa Ming ing 1644
Wong Akha dinuga asal saka Cina
Wong Akha dhéwé ngaku yèn asalé saka tapel wates Tibèt, nanging panemuné iku isih angèl kagugu
Panemu liya mratélakaké yèn asalé saka kidul lan wétan adoh ing Propinsi Yunnan, kang saiki dadi laladan lor dhéwé saka wewengkoné wong Akha
Cathetan sajarah nuduhaké anané sesambunan antarané pangéran Shan ing Kengtung lan wong Akha kang nyethakaké yèn wong Akha wis ana ing iring wétan Burma saorané kawit 1860-an
Wong Akha lumebu Tanah Thai saka Burma wiwit purwané abad 20 kang akèh-akèhé ngoncati perang sadulur kang wis kalakon taunan ing Burma
Ingaran "Avkavdawv" kang tegesé 'basa Akha' déning wong Akha dhéwé, basa Akha minangka basa tonal saka cawang Lolo (Yi) ing kulawarga basa Cina-Tibèt
Pérangan gedhé wong Akha bisa ngerti dhialèk "jeu g’oe" ("cara jer") kang kacaturaké ing Cina iring kidul, Tanah Thai, lan Myanmar
Sawenèh rupa dhasar lan sistematis ing dhialèk-dhialèk Akha wis tau dirembug Paul Lewis ing "Akha-English-Thai Dictionary" anggitané
Sathihtik dhialèk Akha kang angèl ingertènan dhialèk liyané
Basa Akha ora duwé basa tulisan, nanging ana sawenèh aksara kang kanggo nulisaké basa iki kang diripta misiyonaris lan wong manca.
Honor (merk) Honor (utawa HONOR) ya iku sawijing cabang merk èléktronik lan telpon pinter saka Cina (gawai) sajroning Huawei Grup
Merk iki dumadi saka piranti tèknologi telpon pinter, komputer tablet, lan tèknologi aksèsoris.
IKon (grup musik Korea Kidul) iKON (Hangul: 아이콘), uga ditulis minangka iKON, ya iku "boy band "saka Korea Kidul kang kabentuk ing 2015 dening YG Entertainment
Kelompok iki pisanan dikenalaké ana ing acara "WIN: Who is Next "dadi "Tim B." Sawisé iku, Tim B metu manèh ana ing acara "Mix & Match", kang nemtokaké pitu anggota saka tatanan akhir saka iKON: B.I, Bobby, Jay, Juni, Song, DK, lan Chan.Hangul: 아이콘 Miturut CEO saka YG Entertainment,Yang Hyun-suk, hurup "C" ana ing tembung "ICON" diganti nganggo hurup "K" amarga dhèwèké pengin dhèwèké
hurup "K" amarga dhèwèké pengin dhèwèké kabèh dadi ""ico"n" nagara Korea
Grup kang debut ing 15 September 2015 liwat rilis digital lagu pisanan kang nduwèni judul "My Type" saka album studio kapisan, "Welcome Back"
Katon ing debut dhèwèké dilaksanakaké ana ing 4 Oktober 2015 ing SBS Inkigayo Minangka Maret 2017, kelompok iki wis ngedol luwih saka 330yuta album lan luwih saka 5,6 catetan digital
Sadurungé kelompok dibentuk, pimpinan B.I ngatonaké ana ing lagu MC Mong kang nduwèni judul "Indian Boy" taun 2009
Dhèwèké ngatonaké bareng MC Mong ing SBS Dream Concert 2009 lan uga ing "You Hee-yeol's Sketchbook" bebarengan karo MC Mong
Koo Junhoe pisanan metu ana ing acara SBS "Star King" ing awal taun 2009 lan dileksanakaké tari gerakané saka hael Jackson
Dhèwèké uga melu ing ajang golèk bakat SBS "K-pop Star" ing taun 2011
Ing 3 Januari 2011, B.I lan Kim Jinhwa kanthi resmi dadi "trainee" YG Entertainment kang diiringi dening Bobby seminggu sabanjuré
Ing 18 April 2012, Koo Junhoe lan Song Yunhyeong gabung karo Tim B kang diiringi karo gabungé Kim Donghyuk ing 5 November 2012 dadi anggota kaenem sisan kang paling kèri
Kelompok iki pisanan dikenalaké ing taun 2013 liwat program "Who is Next: WIN "minangka Tim B, kang kasusun saka "pimpinan" B.I, Bobby, Jinhwan, Junhoe, Yunhyeong, lan Donghyuk
Sasuwené program iki, Tim B rilis loro singel, ya iku "Just Another Boy" lan "Climax"
Ing tanggal 9 November, 2013, anggota saka Tim B metu minangka dadi penari latar ing video musik Ringa Linga darbé Taeyang
Ing taun sawisé, Bobby lan B.I melu ing program "Show Me The Money 3" nalika iku uga aktif ing program "Mix & Match" (loro-loroné saka Mnet)
Saka program iki, dhèwèké padha gawé lagu solo kang suksès lan nguwasani posisi 1 ana ing macem-macem denah musik
Ing 12-13 April 2014, Tim B tampil ana ing YG Family Japan Tour ing Kyocera Dome, Osaka
Ing Juni 2014, Tim B katon ing "reality show" kapindo ya iku "Mix & Match "minangka kalanjutané saka "WIN: Who Is Next"
Tujuan saka acara iki kanggo nemtokake tatanan final saka iKON
Nalika Bobby, B.I, lan Jinhwan wis konfirmasi dadi anggota saka iKON, isih sawatara anggota saka Tim B bakal saingan marang Jung Jin-hyeong, Yang Hong seok, lan Jung Chan-woo
Ing 12 Agustus 2014, Winner debut nganggo singel "Empty" kang ditulis dening B.I lan Bobby
B.I lan Bobby nampilaké "Born Hater" karo Epik High lan Mino Winner ing Mnet Asian Music Awards lan SBS Gayo Daejun 2014
Bobby uga metu ana ing lagu Hi Suhyun kang nduwèni judul "I'm Different"
Ing 15 Desember 2014, iKON tampil dadi pambuka konser Big Bang "Jepang Dome Demo 2014-2015 X"
Ing 28 Januari 2015, Billboard ngumumaké iKON minangka salah sijining "Top 5 K-Pop Artist to Watch in 2015" kang iKON dadi siji-sijiné kelompok saka daftar kuwi kang durung nglakokaké debut resmi
YG Entertainment gawé woro-woro yèn debut resmi iKON dilaksanakaké ana ing 15 September 2015
Album debuté ya iku "Welcome Back", bakal dipérang dadi rong bagéan karo total enem saka rolas lagu bakal dadi singel
"Debut Setengah Album" wis dijadwalké kanggo dirilis ing 1 Oktober, disusul dening "Debut Full Album" ing 2 Nopember.
Dhaptar lagu kanggo pérangan pisanan iki dirilis ing 24 September
Pimpinan grup, B.I iki diwènèhi kredit dadi produser lan wakil komposer kanggo kabèh lagu ing album iki
iKON debut nganggo "My Type" kang dirilis bebarengan karo vidèo musik ing 15 Septèmber 2015
Ing wektu 24 jam nalika dirilis, vidèo musik "My Type"wis ditonton luwih saka 1.7 yuta ing YouTube
Ing 24 September, "My Type" olèh "triple crown" ing undhak-undhakan lagu Gaon dening sautan poisi nomer 1
Ing 18 September, singel iki ana ing posisi nomer 1 ing undhak-undhakan video musik ing Tiongkok
"Debut Half Album" iki dirilis ing 1 Oktober
iKON nganakaké konser pisanane, ing 3 Oktober ing Seoul Olympic Gymnastics Arena kang nampung kira-kira 13.000 penggemar
Konser debut disiaraké langsung liwat aplikasi 'V' Naver lan ditonton luwih saka 500,000 penonton
Sarampungé konser, iKON ngumumaké yen 'iKONIC' dadi jeneng klub penggemar resmi iKON
Ing 4 Oktober, iKON nganakaké panggung debut kapisan ing SBS Inkagayo kang nggawakaké "Rhythm Ta" lan "Airplane"
iKON nampa piala kamenangan kaping telu ing acara musik, ya iku lagu "My Type"
Tanggal 8 Juli, iKON oleh kamenangan liyane, ya iku lagu "Rhythm Ta" ing Mnet "M! Countdown"
Sasi Oktober, iKON mulai sarangkaian temu penggemar ing ing Tokyo, Aichi, Fukuoka lan Osaka, lan dirawuhi dening 26.600 penggemar
Ing pungkasan sasi, iKON olèh penghargaan MelOn All-Kill Popularity Award lan "Debut Half Album - Welcome Back" wis didol minangka 82.208 kopi
Ing 28 Oktober, diumumaké yèn perilisan album bakal telat
"Apology" ana ing nomer 1 ing undhak-undhakan lagu digital Gaon kanggo minggu kaping 48 taun 2015
Ing 24 Desember, telung singel anyar kang nduwèni judul "Dumb & Dumber", "What's Wrong" lan "I Miss You So Bad" dirilis
2016: Tur Asia lan debut solo Bobby
Ing 17 Maret, 2016, YG Entertainment ngumumaké yèn iKON arep gawè Tur Asia kaping pisan kang dianakaké ana ing Taiwan, China, Hong Kong, Thailand, Singapore, Malaysia lan Indonesia
Ing 30 Mei, group dirilis siji "#WYD" (What You Doing)
Diumumaké yèn album iKON lan singel Bobby dirilis ing 2016
Ing 1Juli, YG Entertanment ngumumaké yèn tur arena kaping loro ing Jepang, "iKON Japan Tour 2016", diarepaké iso teka ing limang kutha lan kira-kira 14 konser ditonton dening 150,000 penonton Ing 10 Agustus, perilisan singel Jepang kapisan iKON nduwèni judul DUMB" & DUMBER" iki diumumaké
Singel iki arep dirilis ing 28 Sèptember bentuké CD+DVD lan CD wae.
Chiang Rai Chiang Rai (#ALIH, ]; Lanna: ᩮᨾᩥᩬᨦᨩ᩠ᨿᨦᩁᩣ᩠ᨿ: Mueang Jiang Hai; (, ]) iku kutha gedhé ing Dhistrik , Propinsi Chiang Rai
Chiang Rai minangka kutha gedhé lor dhéwé ing Tanah Thai
Kutha iki kinukuhan minangka kutha krajan in taun 1262 nalika Ratu Mangrai isih nata
Kutha iki didegaké Ratu Mangrai ing 1262:208 lan dadi kutha krajané Wangsa Mangrai
Ing tembé, Chiang Rai teluk déning Burma lan pijer kabawah Burma nganti suwéné atusan taun
Kawit 1786, Chiang Rai dadi mancanagarané ("vassal") Chiang Mai
Siam (Tanah Thai) dicaplok Chiang Mai ing 1899, lan Chiang Rai kinepyakan dadi siji propinsi ing Tanah Thai ing 1933
Ing 1432, nalika Ratu Sam Fang Phrao saka Wangsa Mangrai (1402-1441) nata, Phra Kaeo utawa Buda Jumara minangka reca Buda kang banget kajèn tinemu ing Chiang Rai nalika ana lindhu kang mecah stupa ing Wat Phra Kaeo ing kutha Chiang Rai
Reca saka giyok katon ing jeroné stupa iku
Carita liyané kang kondhang mratélakaké yèn Buda Jumara tau rerikatan katutup ing lendhut supaya ora kena rampog kang teka ora let suwé
Sawenèh taun candhaké, Buda kang gluput ing lendhut tinemu lan ngemu reca giyok, dinuga amarga kena lindhu kang njalari lempungé pecah tumuli nyingkab reca giyok ing jeroné
Ing 1992, tugu kutha ingalih saka Wat Klang Wiang menyang Wat Phra That Doi Chom Thong, kang kondhang mawa aran Sadue Mueang (#ALIH), "punjer" utawa "omphalos"-ing kutha
Chiang Rai kapernah ing ngaré alupiyal wrata saka Kali Kok, kang minangka anakan Kali Mékong
Pernahé ing antarané Gunung Kendheng Daen Lao ing sisih lor lan Gunung Kendheng Phi Pan ing sisih kidul
Kali Kok malang sauruté tapel wates lor Chiang Rai, mili mangétan ngener Burma ing kutha Tha Ton (ท่าตอม), banjur ménggok ngalor-ngétan lan tempuk Kali Mékong kang kapernah 40 kilomèter lor-wétané kutha Chiang Rai
Kali Lao, anakan Kali Kok, kapernah ing sakidulé Chiang Rai
Ana wot cacah papat kang malang Kali Kok ing jeroné kutha
Saben wot mau malang saka lor mangidul
Pérangan gedhé kaanan alam kang ngubengi kutha Chiang Rai wujud wrata utawa rada nggumuk
Kang mbédani iku ing sisih kulon lan lor-kulon kutha kang akèh gumuk kapur
Sapérangané malah katon wujud parang
Ing laladan iku uga kapernah désa-désané para Wong Gunung
Kuthané kapernah 860 kilomèter saloré Bangkok, watara 200 kilomèter salor-wétané Chiang Mai, 62 kilomèter sakidulé Mae Sai lan tapel water Burma; 60 kilomèter sakidul-kuloné Chiang Saen ing Kali Mékong sabrangé Laos; lan 90 kilomèter saloré kutha Phayao
Paju Telu Emas, triagra ("tripoint") saka wates Tanah Thai, Laos, lan Myanmar, kapernah 55 kilomèter salor-wétané kutha.
Pulo Jéju Pulo Jéju (Jeju-do) ya iku pulo paling gedhé ing Korea lan dumunung ing sisih kidul Semenanjung korea
Pulo Jéju ya iku siji-sijiné provinsi kang nduwè otonomi khusus Korea Kidul
Dumunung ing Selat Korea, sisih kidul-kulon provinsi Jeolla Kidul, kang biyèné saprovinsi sadurungé dibagi ing taun 1946
Kutha krajan ya iku Kota Jeju (Jeju-si)
Topografi Pulo Jeju kabentuk 2 yuta taun kepungkur saka kagiyatan vulkanik
Ing tengah pulo, katon Hallasan, ya iku gunung paling dhuwur ing Korea (1.950 m)
Pulo iki nduwèni cuaca anget sadawané taun lan ing musim adem arang ana salju
Pulo Jeju diarani "Samdado", "Pulo kang Kalubèran karo Telu Bab" ya iku watu, wanita, lan angin
Amarga nduwèni kaendahan alam lan budaya kang unik, Jeju ya iku salah sijining obyek wisata paling kondhang ing Korea
Kutha pelabuhan paling cedhak Jéju karo dharatan utama ya iku Mokpo, Jeolla Kidul
Suhu ing Jeju bisa béda-béda kira-kira saka tropis tekan subtropis
Rata-rata suhu saben taun 14,6 °C lan 4,7° ing mangsa adem
Amarga iklim apik, pulo iki akèh jinis tumbuhan ya iki luwih saka 1.700 jinis tanaman, saèngga Jéju diarani uga "Pulo Botani"
Sasuwéné abad, penduduk Pulo Jéju diarani "yukgoyeok" ("enem jinis wong kang sregep kerja") iku kanggo warga kang nglakoni karya kang angèl lan abot kanggo urip
Asring padha sing diperes kanggo mbayar pajeg kanggo para panggedhe ing ibukutha
Kadadéan paling serem ing sajarah wong Jeju ya iku insidèn getihen ing periodé tatanan saka Republik Korea ing taun 1948 nganti periode Perang Korea (1950-1953) kang akeh saka sawijining warga padha dibantai amarga dianggep dadi sarang pemberontak utawa komunis
Wong Jéju dikenal minangka wong-wong kang tabah lan bisa betah ing kasusahan
Miturut cathetan Cina kuna, San Guo Zhi, ing abad kaping-3 M, ing Jeju Island ana sawijining kerajaan kasebut "Tamra"
Ing wektu iku, Tamra ditetepaké wis ana hubungan dagang karo Telung Serikat Han ing Semenanjung korea
Saka abad ka-5 nganti 9, Tamra uga netepake hubungan perdagangan karo kratoning saka Goguryeo, Silla, Tang lan Jepang
Taun 1105, Tamra digunakaké ing njeron teritori ing Goryeo Dinasti nalika pemerentahan Raja Gojong (jumeneng 1215-1259) lan jeneng Jéju ("wilayah")
Para panggedhe saka Mongol milih Jeju minangka dadi pangkalan kanggo nyerang marang Jepang
Ing periode Dinasti joseon (1392-1910), para panggedhe kapandeng ing Jeju minangka wilayah tapel wates
Ing abad kaping 17, Raja Injo gawé aturan kang wong Jeju padha dilarang menyang dharatan utama
Akibaté, wong-wong Jeju sing banget sepi saka donya njaba
Ing wektu jajahan Jepang, wong-wong Jeju nandhang keluwèn lan mlarat
Akeh wong dipindhah ing Osaka taun 1923
Sajroné periodé jajahan Walanda, warga Jeju melu ing pasulayan marang kolonialisme
Pasulayan paling gedhé ana ing taun 1931-1932 ing desa-desa ing Kecamatan Gujwa, lan Seongsan , dening penyelam wanita (haenyeo).
Ing pengetan Gerakan 1 Maret 1919 1947, kedadéan getihen disebabaké dening polisi kang dibedhil
Warga Jeju nanggepi kadadean iku dening nganakaké demonstrasi gedhé nanging bisa "diredam "dening militer Amerika Serikat saka pambekukan lan pembantaian
Kedadean iki ngawinang rèsistensi warga Jéju, utamané saka muda-mudi kang wiwit nglawan lan mbangun pertahanan ing sikil Gunung Halla
Klompok iki ditolak tatanan saka Republik Korea , kang wis dijadwalaké tanggal 10 Mei 1948
Ing tanggal 3 April 1948 padha nyerang 11 pos polisi ing sakabehé pulo
Kadadèan iki tandha wiwitan saka Kedadean Telung April ing Pulo Jeju
Olah-olahan saka wong-wong Jéju beda banget karo kang ana ing dharatan utama
Dhèwèké akèh kang makarya dadi pambelah saingga bahan panganané paling akèh ya iku asil saka sagara
Wong-wong Jéju seneng ngonsumsi panganan seger kaya ta iwak mentah
Asil utama liyané ya iku suket sagara, abalon, lan buah-buahan.
Wong Tanka Wong Tanka (Hanzi Sederhana: 疍家; Hanzi Tradisional: 蜑家; Pinyin: Dànjiā; Cantonese Yale: Daahngā) utawa wong prau ya iku sawijining subgolongan ètnis ing Cina Kidul sing uripé ana ing dhuwur prau jong ing pasisir Guangdong, Guangxi, Fujian, Langkawi district, lan Zhejiang, uga Hong Kong, lan Makau
Sanadyan saiki akèh kang manggon ing dharat, sawatara wong saka générasi sing luwih ndhisik ana kang isih manggon ing prau-prau lan isih ngupajiwa sarana cara tradhisional, ya iku mancing
Ing sajarahé, wong Tanka kuwi dianggep minangka golongané wong-wong buwangan
Amarga wng-wong kasebut urip ana ing prau ing sagara, wong-wong kuwi kadhang-kadhang dijuluki "gipsi sagara" ("sea gypsies") déning wong Cina lan wong Inggris
Asliné wong Tanka bisa dilarah saka anané ètnis minoritas asli ing Cina pérangan kidul sing lunga ngungsi menyang sagara lan sithik mbaka sithik nggilut kabudayan Han
Sanajang mangkono, wong Tanka isih tansah nglèstarèkaké budayané dhèwè kang nduwé tradhisi kang ora ana ing budaya Cina Han
Sawenèh wong Tanka uga manggon ing sawenèh wewengkon ing Viètnam
Ing kana, wong-wong kuwi dijuluki lagi disebut Dan (Đàn) lan digolongaké minangka sawijining subgolongan saka ètnis Ngái
Tembung "Tanka" saiki dianggep "derogatory" lan umumé ora tau dinggo manèh
"Tank" iku tembung saka basa Kanton kanggo kang tegesé prau utawa prau jong lan "ka" kang tegesé kulawarga utawa wong